Այլ խօսքով՝ ծնողքիս հետ ապրած տարիներս, ծնած տունս, եղբայրներս, ապրած բազամադրացիով մեծ բակս, լակոտ հասակի օրերուս խաղավայր թաղս, փողոցս, անկեղծ ու բարի դրացիներս, ազգականներս, հայրենակիցներս, ընկերներս, յաճախած վարժարան-ներս, ուսուցիչներս ու տնօրէններս, հին ու պատմական ակումբս, պատմական եկեղեցիս եւ եկեղեցիները, նոյն այդ մեծ ակումբիս մեծերն ու ղեկավարները եւ վերջապէս կանաչ օրերուս հին ու ծածուկ սէրերս, որոնք պատճառ կը դառնային, որ հոգիս դարձեալ իր կեանքի խայտանքը անգամ մը եւս ապրէր, ու իր կրակով ու ջերմութեամբ անգամ մը եւս շրջապատս ալ ինծի հետ ապրեցնէր: